

05.1E

POLISI A GWEITHDREFN AMGYLCHIADAU LLINIAROL

# Manylion Allweddol

|  |  |
| --- | --- |
| **TEITL Y POLISI** | Polisi a Gweithdrefn Amgylchiadau Lliniarol |
| **DYDDIAD CYMERADWYO** | 20 Ebrill 2010 |
| **CORFF CYMERADWYO** | Bwrdd Academaidd drwy AQSC/LTSEC |
| **FERSIWN** | 7 |
| **DYDDIADAU YR ADOLYGIAD BLAENOROL** | Chwefror 2011, Awst 2016, Ionawr 2018, Gorffennaf 2019, Medi 2021, Mai 2022, Gorffennaf 2025 |
| **DYDDIAD YR ADOLYGIAD NESAF** | 2026 |
| **CANLYNIAD ASESIAD EFFAITH CYDRADDOLDEB** |  |
| **POLISÏAU / GWEITHDREFNAU / CANLLAWIAU CYSYLLTIEDIG** | [*Llawlyfr Academaidd Ah1\_05 (cardiffmet.ac.uk)*](https://www.cardiffmet.ac.uk/registry/academichandbook/Pages/Ah1_05.aspx) |
| **DYDDIAD GWEITHREDU** | 20 Ebrill 2010 |
| **PERCHENNOG Y POLISI (TEITL SWYDD)** | Prif Swyddog Myfyrwyr |
| **UNED / GWASANAETH** | Gwasanaethau'r Gofrestrfa |
| **E-BOST CYSYLLTU** | regulations@cardiffmet.ac.uk |

# Rheoli Fersiynau

|  |  |  |
| --- | --- | --- |
| **FERSIWN** | **DYDDIAD** | **RHESWM DROS NEWID** |
| 6 | 25 Mai 2022 | Diweddariadau bach, newid i hyd yr estyniad hunan-ardystio, cyfeiriad at y Polisi Cymorth i Rieni, eglurhad ar dystiolaeth derbyniol/annerbyniol |
| 7 | 02 Gorff 2025 | Diweddariadau mawr:  Cyflwyno gwaith yn hwyr a thrwyddedau cyflwyno gwaith yn hwyr  Dileu'r gofyniad am dystiolaeth trydydd parti  Integreiddio gwell â pholisïau a gweithdrefnau cymorth i fyfyrwyr |

Polisi a Gweithdrefn Amgylchiadau Lliniarol

# Cyflwyniad

## Mae'r Brifysgol yn deall y gall myfyrwyr wynebu amrywiaeth o amgylchiadau heriol a all effeithio ar eu hastudiaethau yn y brifysgol ac mae'n darparu cefnogaeth eang i fyfyrwyr sy'n wynebu heriau tymor byr neu hirdymor.

## Mae'r Brifysgol yn gweithredu yn ôl yr egwyddor bod myfyrwyr yn fwy tebygol o gyflawni eu potensial academaidd pan gânt eu cefnogi i ymgysylltu ag asesiadau cyn gynted â phosibl, yn unol â'r amserlen asesu a gynlluniwyd ar gyfer y rhaglen astudio honno.

## Os bydd anawsterau personol yn codi, anogir myfyrwyr i gysylltu â'u Tiwtor Academaidd Personol/Tiwtor Blwyddyn cyn gynted â phosibl, er mwyn gallu rhoi cefnogaeth ar waith yn brydlon i sicrhau y gallant barhau i ymgysylltu â'u hastudiaethau a chyflwyno asesiadau yn brydlon.

## Dylai myfyrwyr ag anabledd neu salwch cronig gysylltu â Thîm Llesiant Myfyrwyr y Brifysgol i drafod unrhyw addasiadau rhesymol priodol y gellir eu gwneud i'w dysgu a'u hasesiadau.

## Amgylchiadau Lliniarol, a elwir yn aml yn Amgylchiadau Personol Eithriadol neu geisiadau am Ystyriaeth Ychwanegol, yw’r newidiadau sylweddol yn amgylchiadau myfyrwyr yn ystod eu hastudiaethau, sydd y tu hwnt i reolaeth y myfyriwr ac y maent yn credu eu bod wedi effeithio'n andwyol ar eu gallu i ymgysylltu ag un neu fwy o asesiadau.

# Darpariaeth ar gyfer Cyflwyno Gwaith yn Hwyr

## Mae'r Brifysgol yn cydnabod y gall bywyd myfyrwyr fod yn anodd i'w reoli, ac weithiau efallai y bydd angen rhywfaint o hyblygrwydd ar fyfyrwyr i reoli eu hastudiaethau a'u llesiant. Gallai heriau bach neu dymor byr a allai effeithio ar allu myfyrwyr i gyflwyno gwaith yn brydlon gynnwys:

1. mân anhwylderau;
2. ymrwymiadau eraill (e.e. gwaith neu gyfrifoldebau gofalu);
3. anawsterau technegol a gafwyd wrth gyflwyno gwaith.

## Yn ôl [Rheoliadau Asesu'r](https://www.cardiffmet.ac.uk/media/cardiff-met/content-assets/welsh-documents/Academic-Handbook---AH1_04_01_Cym.docx) Brifysgol, gall pob myfyriwr gyflwyno asesiadau cymwys hyd at bum niwrnod gwaith ar ôl y dyddiad cau ar gyfer yr asesiad. Bydd yr asesiadau yma’n cael eu marcio fel arfer ond byddant yn cael y marc pasio uchaf posibl.

## Hyd at bedair gwaith fesul lefel academaidd, gall myfyrwyr gyflwyno gwaith o fewn y cyfnod cyflwyno gwaith yn hwyr (h.y. hyd at bum niwrnod gwaith ar ôl y dyddiad cau) heb unrhyw gosb. Ar gyfer yr asesiadau hyn, bydd y gwaith yn cael ei farcio fel pe bai wedi'i gyflwyno’n brydlon.

## Rhaid i'r myfyriwr gwblhau hunan-ddatganiad gan gynnwys rheswm dros gyflwyno gwaith yn hwyr ar adeg cyflwyno'r asesiad, h.y. dim hwyrach na phum diwrnod gwaith ar ôl dyddiad cau'r asesiad. Ni fydd gofyn i fyfyrwyr ddarparu tystiolaeth trydydd parti a bydd cadarhand o ddefnydd trwydded cyflwyno gwaith yn hwyr yn cael ei ddarparu i'r myfyriwr ar unwaith.

## Ar ôl defnyddio trwydded cyflwyno gwaith yn hwyr, anogir myfyrwyr i ystyried pa gefnogaeth a allai fod o fudd iddynt ar gyfer dyddiadau cau asesiadau yn y dyfodol, megis cymorth gyda sgiliau astudio neu reoli llwyth gwaith.

## Dim ond ar dyddiad cau gwreiddiol ar gyfer yr asesiad y bydd y cyfnod cyflwyno gwaith yn hwyr o bum diwrnod gwaith yn berthnasol, fel y'i rhestrir ar y Briff Asesu, h.y. ni fydd yn berthnasol i ailasesiad. Bydd gan ailasesiad dilynol gyfnod cyflwyno gwaith yn hwyr safonol o bedair awr ar hugain, er mwyn caniatáu rhywfaint o hyblygrwydd ar gyfer amgylchiadau annisgwyl munud olaf neu unrhyw anawsterau wrth gyflwyno gwaith.

# Cyfyngiadau ar Drwyddedau Cyflwyno Gwaith yn Hwyr

## Nid yw asesiadau byw neu asesiadau sy'n sensitif o ran amser (e.e. arholiad, prawf yn y dosbarth, cyflwyniad neu sesiwn ymarferol) yn gymwys ar gyfer y cyfnod cyflwyno gwaith yn hwyr. Bydd cymhwysedd asesiadau wedi'i nodi ar y dudalen Asesiad ac Adborth berthnasol ar Moodle.

## Ar ôl ei gyflwyno, ni ellir tynnu’r trwydded cyflwyno gwaith yn hwyr yn ôl.

## Mae pob trwydded cyflwyno gwaith yn hwyr yn ddilys ar gyfer un pwynt asesu yn unig.

## Mae'r cyfnod cyflwyno gwaith yn hwyr yn gyfnod penodol o bum diwrnod gwaith yn syth ar ôl y dyddiad cau ar gyfer yr asesiad. Felly, dim ond un trwydded cyflwyno gwaith yn hwyr y gall myfyrwyr ei defnyddio fesul pwynt asesu (h.y. ni allant ymestyn y dyddiad cau o ddeg diwrnod gwaith trwy ddefnyddio dau hunan-ddatganiad yn olynol).

## Os yw pob un o'r pedwar trwydded cyflwyno gwaith yn hwyr wedi'u defnyddio, bydd unrhyw gyflwyniadau hwyr pellach yn cael ei gapio ar uchafswm y marc pasio (40% ar gyfer israddedigion, 50% ar gyfer ôl-raddedigion), ac eithrio fel yn 4.2 isod.

## Ar ddechrau pob lefel astudio newydd, bydd 4 trwydded cyflwyno gwaith yn hwyr ar gael i fyfyrwyr, h.y. ni ellir trosglwyddo trwyddedau i gyflwyno gwaith yn hwyr nas defnyddiwyd i'r lefel nesaf.

## Ni fydd trwyddedau cyflwyo gwaith yn hwyr ar gael nac yn angenrheidiol ar gyfer ailasesiadau, sydd â chyfnod cyflwyno safonol o bedair awr ar hugain.

# Cefnogaeth bellach: Cyflwyno Gwaith yn Hwyr

## Bydd nifer y trwyddedau cyflwyno gwaith hwyr a ddefnyddir gan fyfyriwr yn cael ei fonitro i sicrhau bod myfyrwyr yn cael eu cyfeirio at gymorth ychwanegol yn ôl yr angen, cyn gynted â phosibl.

## Unwaith y bydd myfyriwr wedi defnyddio'r pedwar trwydded cyflwyno gwaith yn hwyr, dim ond trwy ymgysylltu â gweithdrefn gymorth briodol y gellir ystyried a chymeradwyo unrhyw addasiad pellach i derfynau amser asesiadau. Gall hyn fod o dan unrhyw un o'r polisïau isod:

## Y Weithdrefn Cefnogaeth Astudio

## Polisi Addasiadau Rhesymol

## Polisi Cymorth i Fyfyrwyr sy’n Rieni

## Polisi Athletwr Gyrfa Ddeuol Chwaraeon Perfformiad

## Mewn achosion eithriadol, gellir cyfeirio achos myfyriwr at y Panel Amgylchiadau Lliniarol y Brifiysgol (gweler 8.1).

# Amgylchiadau Lliniarol a Asesiadau wedi’u Gohirio

## Fel y nodir yn y Rheoliadau Asesu, os nad yw myfyriwr yn cyflwyno aseiniad cyn y dyddiad cau neu o fewn y cyfnod cyflwyno gwaith yn hwyr, neu'n cwblhau asesiad byw wedi'i drefnu, bydd hyn yn cael ei gofnodi fel dim ymgais (DY).

## Mewn achosion lle mae myfyriwr yn profi heriau personol sylweddol (a ddiffinnir fel 'Amgylchiadau Lliniarol'), sy'n eu hatal rhag cwblhau’r asesiad, efallai y byddant am ofyn am ohirio’r asesiad.

## Nid yw'n bosibl darparu rhestr bendant o'r holl Amgylchiadau Lliniarol posibl, ond gallai'r rhain gynnwys:

* 1. Salwch difrifol y myfyriwr;
  2. Salwch difrifol partner/priod, aelod agos o'r teulu neu ffrind agos;
  3. Galar;
  4. Damwain;
  5. Ymddangosiad yn y llys neu wasanaeth rheithgor.

## Ni ddylai myfyrwyr sy'n cymryd rhan mewn chwaraeon elitaidd wneud cais am Amgylchiadau Lliniarol mewn perthynas â'u cyfranogiad mewn chwaraeon. Dylai myfyrwyr o'r fath gysylltu â'r Cyfarwyddwr Perfformiad Chwaraeon i wneud trefniadau i reoli eu hymrwymiadau academaidd yn unol â Pholisi Athletwr Gyrfa Ddeuol Chwaraeon Perfformiad y Brifysgol.

## Ni ddylai myfyrwyr sy'n feichiog neu sy'n disgwyl dod yn rhieni wneud cais am Amgylchiadau Lliniarol, ond dylent ymgynghori â'r Polisi Cymorth Rhieni i Fyfyrwyr er mwyn gwneud addasiadau rhesymol i ddarparu ar gyfer eu beichiogrwydd a/neu'r rhianta disgwyliedig.

## Mae asesiadau byw yn ddarostyngedig i egwyddor 'Addas i Sefyll'. Os bydd myfyriwr yn cwblhau’r asesiad, ni allant ofyn wedyn am ohirio'r ymgais.

# Cyflwyno Datganiadau ar gyfer Asesiadau wedi’u Gohirio

## Rhaid cyflwyno datganiad o Amgylchiadau Lliniarol yn unol â'r cyfarwyddiadau yn y Llawlyfr Rhaglen perthnasol. Cyfrifoldeb y myfyriwr yw cyflwyno eu cais eu hunain.

## Mae'n ofynnol i fyfyrwyr ddewis y categori y mae eu hamgylchiadau'n dod oddi tano ac ysgrifennu datganiad byr yn egluro sut mae eu hamgylchiadau wedi effeithio ar eu gallu i gwrdd â'r dyddiad cau asesu perthnasol. Nid oes angen tystiolaeth gan drydydd parti.

## Rhaid cyflwyno datganiadau o fewn 20 diwrnod gwaith yn dilyn y dyddiad cau gwreiddiol ar gyfer yr asesiad (nid o ddiwedd y ffenestr cyflwyno gwaith yn hwyr).

## Os na chyflwynir datganiad Amgylchiadau Lliniarol o fewn 20 diwrnod gwaith i'r dyddiad cau perthnasol, caiff ei gofnodi fel dim ymgais a chaiff unrhyw ailasesiad dilynol ei gofnodi ar rif yr ymgais nesaf.

## Bydd cofnod o unrhyw ymgais wedi’i ohirio yn cael ei rannu gyda'r tîm rhaglen berthnasol a Gwasanaethau'r Gofrestrfa at ddibenion y Bwrdd Arholi.

## Os bydd myfyriwr yn gohirio ei asesiad, bydd y dyddiad cau newydd fel arfer yn y cyfnod asesu nesaf.

## Mae gohirio asesiadau yn debygol o gael effaith sylweddol ar daith academaidd myfyriwr a gall effeithio ar eu gallu i symud ymlaen i'r lefel astudio nesaf neu ennill eu dyfarniad. Gall myfyrwyr hunan-ddatgan asesiad gohiriedig hyd at ddwywaith y flwyddyn academaidd. Bydd y myfyrwyr hynny sydd wedi gohirio eu hasesiadau yn cael eu cefnogi drwy'r broses Cefnogaeth Astudio.

# Cymorth Pellach: Asesiadau wedi’u Gohirio

## Bydd nifer yr asesiadau wedi’u Gohirio yn cael ei fonitro i sicrhau bod myfyrwyr yn cael eu cyfeirio at gymorth ychwanegol yn ôl yr angen, cyn gynted â phosibl.

## Unwaith y bydd myfyriwr wedi gohirio dau asesiad, dim ond trwy ymgysylltu â’r weithdrefn gymorth briodol y gellir ystyried a chymeradwyo unrhyw addasiad pellach i derfynau amser asesiadau neu ohiriadau ychwanegol. Gall hyn fod o dan unrhyw un o'r polisïau isod:

* Gweithfdrefn Cefnogaeth Astudio
* Polisi Addasiadau Rhesymol
* Polisi Cymorth i Rieni sy’n Fyfyrwyr
* Polisi Athletwr Gyrfa Ddeuol Chwaraeon Perfformiad

## Mewn achosion eithriadol, gellir cyfeirio achos myfyriwr at Banel Amgylchiadau Lliniarol y Brifysgol (gweler 8.1).

# Amrywiad i'r Weithdrefn

## Gall Panel Amgylchiadau Lliniarol y Brifysgol ystyried achosion eithriadol ac mae ganddo'r grym i wneud argymhellion i'r Bwrdd Arholi. Gellir gwneud argymhellion o'r fath er budd hwylustod, cymesuroldeb a/neu degwch.

## Os bydd unrhyw anghydfod ynghylch cymhwyso'r weithdrefn hon, caiff hyn ei adolygu gan y Prif Swyddog Myfyrwyr (neu enwebai) a bydd eu penderfyniad yn derfynol.

## Mae Gweithredu Amgylchiadau Lliniarol wedi'i ddatganoli i sefydliadau partner. Er y bydd Prifysgol Metropolitan Caerdydd yn cefnogi’r broses o weithredu’r weithdrefn hon y lleol er mwyn bod yn gadarn a diogelu safonau academaidd, gellir cytuno ar rai addasiadau er mwyn i brosesau allu cefnogi anghenion myfyrwyr yn gywir ac yn gyd-destunol, yn ôl yr angen.

### Bydd unrhyw wyriadau gan sefydliadau partner o'r weithdrefn hon yn cael eu cytuno a'u dogfennu gyda yr adran Ymgysylltiad Byd-eang a'u hadolygu'n barhaus.

# Cyfrinachedd

## Bydd gwybodaeth a gyflwynir fel rhan o'r weithdrefn Amgylchiadau Lliniarol yn cael ei hadolygu gan bobl sydd angen ei gweld er mwyn sicrhau bod unrhyw gymorth priodol yn cael ei gyfeirio'n brydlon. Gall hyn gynnwys gweinyddwyr rhaglenni, staff Gwasanaethau Myfyrwyr a/neu staff academaidd.

## Os yw natur datganiad Amgylchiadau Lliniarol yn peri pryder ynghylch llesiant uniongyrchol y myfyriwr, gellir cyfeirio'r myfyriwr at y tîm Gwasanaeth Llesiant i sefydlu a ellir darparu unrhyw gymorth. Mewn amgylchiadau eithriadol, gellir gofyn i Arweinydd Diogelu'r Brifysgol adolygu cynnwys y datganiad.

## Bydd yr holl wybodaeth sensitif sy'n ymwneud â datganiad myfyriwr yn cael ei storio'n gyfrinachol o fewn systemau'r Brifysgol. Bydd unrhyw aelod o staff y canfyddir ei fod wedi torri cyfrinachedd myfyriwr sy'n datgan Amgylchiadau Lliniarol yn destun prosesau disgyblu Met Caerdydd. Cedwir yr holl wybodaeth yn unol â Pholisi Cadw Data'r Brifysgol.

## Atodiad 1 – Problemau TG (asesiadau ysgrifenedig yn unig)

Os byddwch yn derbyn neges gwall wrth geisio cyflwyno eich gwaith, cymerwch y camau canlynol:

1. Tynnwch sgrinlun o'r neges gwall, gan sicrhau bod yr amser yn weladwy'n glir.
2. Cysylltwch â'r Ddesg Gymorth TG ar unwaith ar 02920 41 7000 neu drwy'r porth hunanwasanaeth [www.halo.cardiffmet.ac.uk/portal](http://www.halo.cardiffmet.ac.uk/portal).
3. Os na allwch ddatrys y broblem gwall erbyn y dyddiad cau cyflwyno, anfonwch y sgrinlun a'r gwaith yr oeddech yn ceisio'i gyflwyno at dîm gweinyddol yr ysgol, gan nodi'r broblem.
4. Peidiwch ag ail-gadw'r gwaith ar ôl ceisio ei gyflwyno.
5. Cyflwynwch ffurflen gais am gyflwyniad hwyr, gan atodi'r sgrinlun dyddiedig.
6. Rhaid i chi gwblhau'r holl gamau hyn erbyn y diwrnod gwaith nesaf o'r adeg y'u cyflwynir.
7. Byddwch yn derbyn cadarnhad e-bost o'r camau y mae angen i chi eu cymryd nesaf.
8. Os oes gennych unrhyw broblemau yn ystod arholiad ar-lein neu brawf dosbarth, cysylltwch â thîm gweinyddol yr ysgol ar unwaith.

Cysylltiadau swyddfa gweinyddol yr ysgolion:

Ysgol Chwaraeon a Gwyddorau Iechyd Caerdydd [MitCircsCSSHS@cardiffmet.ac.uk](mailto:MitCircsCSSHS@cardiffmet.ac.uk)

Ysgol Reoli Caerdydd [CSM-UG-MSc@cardiffmet.ac.uk](mailto:CSM-UG-MSc@cardiffmet.ac.uk)

Ysgol Addysg a Pholisi Cymdeithasol Caerdydd [MitCircsCSESP@cardiffmet.ac.uk](mailto:MitCircsCSESP@cardiffmet.ac.uk)

Ysgol Gelf a Dylunio Caerdydd [CSADmin@cardiffmet.ac.uk](mailto:CSADadmin@cardiffmet.ac.uk)

Ysgol Dechnolegau Caerdydd [cstadministration@cardiffmet.ac.uk](mailto:cstadministration@cardiffmet.ac.uk)

# Atodiad 2

## Panel All y Brifysgol – Cylch Gorchwyl (i'w gadarnhau)